**Revelație la capăt de drum**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Erai mereu în urma mea.

Te vedeam

în oglinda retrovizoare.

Niciodatã nu ai reuşit sã mã depãşeşti.

Acum,

dacã bine mã gândesc,

cred cã nici nu ai vrut sã fii

în faţa mea

vreodatã.

Te vedeam în oglindã

cum îmi zâmbeai,

iar uneori fluturai o eşarfã

albastrã,

sã-mi atragi atenţia,

probabil,

la drumul din faţa mea

sau la pericolele

ce mã pândeau...

În mintea mea,

nu era decât beţia vitezei

şi gustul dulce-amar

al celui care e

în faţã

şi priveşte mereu în urma lui.

De mult timp nu te mai vãd

în oglinda retrovizoare.

De mult timp ai dispãrut

din raza mea vizualã.

Şi, când pãrea cã te-am uitat

definitiv,

când drumul meu aproape se-ncheiase,

o zguduiturã puternicã

m-a ameţit...

Când m-am trezit,

o mânã caldã fruntea-mi netezea

şi... te-am vãzut alãturi

zâmbitoare.

-Ce faci? te-am întrebat.

Unde ai fost pânã acum?

Unde ai dispãrut?

-De mult timp îţi stau alãturi.

De mult avem acelaşi drum,

acelaşi orizont,

dar tu, tu nu m-ai vãzut

pentru cã ai privit mereu

doar în oglinda retrovizoare...